Dønnerup
Dønnerup, hovedgård 5 km syd for Jyderup.

Dønnerup Gods omfatter Dønnerup, Rangle Mølle og Holmstrup og er på ca. 1800 ha. Dønnerup blev oprettet i 1730 af konferensråd Peder Ben­zon, der nedlagde gårdene i landsbyen Dønnerup og heraf dannede en hovedgård, som han gav navnet Benzonslund.
I 1791 blev Benzonslund med »Dønnerup Løkker« købt af senere minister P.Chr. Ste­mann. Efter endnu et par ejerskifter købtes gård og gods i 1820 af baro­nesse Berta Adeler, fra baroniet Adelersborg. Hun gav gården sit oprindelige navn Dønnerup, og den indgik nu under baroniet som forpagtergård. Efter at baroniet Adelersborg i 1921 i forbindelse med lensafløsningen overgik til fri ejendom, solgtes Dønnerup og Rangle Mølle i 1926 til Aage Hastrup.
Den nuværende hovedbygning er fra ca. 1930, hvor den blev opført efter en brand. Den har dobbelte kamtakkede tværgavle.